cyanic-selkie/wikianc huggingface dataset:
Մայքլ Իլի
Կենսագրություն
Ավարտելով «Springbrook» միջնակարգ դպրոցը, Մայքլը ընդունվում է Քոլլեջ Պրակի Մերիլանդի համալսարան ։ Նրա հիմնական մասնագիտությունը եղել է անգլերեն լեզուն։ Նա նաև շարունակում էր փնտրել ուղիներ դերասանական աշխարհում ձևավորման համար։ Ստանալով աստիճան, նա ուղևրվում է հյուսիս՝ Նյու Յորք, որտեղ բնակություն է հաստատում և լրջորեն զբաղվում է դերասանական գործունեությամբ։ Իլին ակտիվորեն հաճախում է դերասանական դասընթացներ և դերասանական արվեստանոցներ, համարյա հինգ տարի նա այցելում էր բոլոր խոշոր լսումներին։
Կարիերա
Հաջորդ տարի Իլին նորից հայտնվում է բեմում, այս անգամ նրա կերպարը մտացածին թիմից բասկետբոլի աստղն է «Անվախ Ջո» բեմադրությունում։ Պիեսը ուշագրավ էր նրանով, որ այն ուներ երկու ավարտ՝ կախված նրանից, թե Մայքլին կհաջողվի գնդակի դժվարին նետումը, թե ոչ։
2006 թվականի դեկտեմբերի 14-ին Իլին անվանակարգվում է «ոսկե Գլոբուս» մրցանակին, «Ճանաչիր թշնամուդ. Ամերիկյան ահաբեկչություն» ֆիլմում դերակատարման համար, «Մինի-սերիալի լավագույն դերասան» անվանակարգում ։ 2008 թվականի դեկտեմբերին նա նկարահանվում է «Յոթ կյանք» («Seven Pounds») ֆիլմում, Բեն թոմասի դերում Ուիլ Սմիթի մասնակցությամբ ։ Նա նաև նկարահանվում է տղամարդու գլխավոր դերում Բեյոնսեի «Halo» երգի տեսահոլովակում և ԿՀՎ-ի գործակալ Մարշալ Ֆոգելի դերում «ABC»-ի «Հիշիր, ինչ կլինի» («FlashForward») հեռուստասերիալում. ։
2010 թվականին Իլին հայտվում է փաստաբան Դերիկ Բոնդի դերում «Լավագույն կին» («The Good Wife») սերիալի երկրորդ եթերաշրջանում ։ 2010 թվականին նա նաև նկարահանվում է Ջեյք Աթիկի դերում «Տղաներ-թալանչիներ» («Takers») մարտաֆիլմում և Տրևիս Մարոկի դերում «Ընդհանուր գործ» («Common Law») ֆիլմում։
Իլին 2012 թվականին հայտնվում է Դոմինիկի դերում «Մտածիր ինչպես տղամարդ» («Think Like a Man») կատակերգությւնում և 2014 թվականին նրա շարունակությունում՝ «Մտածիր ինչպես տղամարդ 2» ֆիլմերում, ինչպես նաև Ջո Բրեդֆորդի դերում 2012 թվականի «Անպայման» («Unconditional») ֆիլմում ։ 2014 թվականին նա Քևին Հարտի հետ միասին նկարահանվում է «Ինչ է տեղի ունեցել նախորդ գիշեր» («About Last Night») ֆիլմում ։
2013 թվականին Իլին Դորիանի դերն է խաղում «Fox» հեռուստաընկերության «Համարյա մարդ» («Almost Human») սերիալում։ ֆիլմի իրադարձությունները տեղի են ուենում 2048 թվականին և պատմում են երկու ոստիկանների հարաբերությունների մասին։ Իլին պատկերում է «Դորիան» անդրոիդին, հին «DRn» անդրոիդի մոդելին, որը համարվում է պակաս հուսալի իր արհեստական զգացմունքների պատճառով և նրա խնդիրն է պաշտպանել իր գործընկեր Ջոն Կենեքսին (Կարլ Ուրբան) ։ Շոուն եթեր է հեռարձակվում մեկ եթերաշրջան՝ 2013 թվականից 2014 թվականը ։
2015 թվականին Իլին խաղում է սերիական մարդասպան Թեոյին «Հետևորդները» («The Following») հեռւստասերիալի երրորդ եթերաշրջանում ։
Անձնական կյանք
2012 թվականի հոկտեմբերին Իլին ամուսնանում է չորս տարվա իր ընկերուհի Հատիրա Ռաֆիդջադի հետ, իսկ արարողությունը տեղի է ունենում Լոս Անջելեսում ։ Զույգը համատեղ կյանքի ընթացքում ունի որդի, ծնված 2014 թվականին  ։
Արտաքին հղումներ
Կատեգորիա:1973 ծնունդներ Կատեգորիա:Օգոստոսի 3 ծնունդներ Կատեգորիա:Հոլիվուդյան դերասաններ Կատեգորիա:Ամերիկացի դերասաններ Կատեգորիա:Մերիլենդի համալսարանի շրջանավարտներ Կատեգորիա:Ամերիկացի տղամարդ կինոդերասաններ Կատեգորիա:Բեմական կեղծանուններ
Սեդ Յու (այլ կիրառումներ)
Սեդ Յու, կարող է վերաբերել՝
Ֆորմալիզմ (մաթեմատիկա)
Ֆորմալիզմ, մաթեմատիկայի և տրամաբանության հիմնավորման հիմնական ուղղություններից (ինտուիցիոնիզմի և լոգիցիզմի հետ միասին)։
Ձևավորվել է Դավիթ Հիլբերտի և նրա հետևորդների աշխատություններում որպես բազմությունների տեսության պարադոքսների հետ կապված պրոբլեմների լուծում առաջարկող ուղղություն։
Ըստ ֆորմալիզմի, ակտուալ անվերջ բազմությունների դասական տեսության հիմնական գաղափարները կտրված են ֆիզիկական իրականությունից և բովանդակային մեկնաբանություններ չունեն ֆիզիկական աշխարհում, ֆիզիկական փորձնական ստուգման ենթակա է դասական մաթեմատիկայի միայն մի մասը։ Սակայն ֆորմալիզմն առաջարկում է պահպանել դասական մաթեմատիկան որպես հաշիվ որևէ ձևայնացված լեզվի սահմաններում, ընդ որում այդ լեզվի միջոցով արտահայտված ասույթների ճշմարտությունը հանգում է միայն ձևային հաշվի կանոնների պահպանմանը թեորեմների ձևային ապացույցներում, իսկ ֆիզիկական իրականության հետ կապերը բնորոշում են միայն որևէ տեսության պահանջները կամ զարգացման նպատակահարմարությունը։
Մաթեմատիկայի հուսալի հիմունքների կառուցման համար Դ. Հիլբերտն առաջարկել է ձևայնացնել ամբողջ մաթեմատիկան և մետամաթեմատիկայի եղանակներով ապացուցել ձևայնացված մաթեմատիկայի անհակասականությունը։
Կատեգորիա:Մաթեմատիկայի փիլիսոփայություն
Սեդ Վոժ (այլ կիրառումներ)
Սեդ Վոժ, կարող է վերաբերել՝
Սեդար շրջան (այլ կիրառումներ)
Սեդար շրջան, կարող է վերաբերել՝
Դիեգո Ռոդրիգես Պորսելոս
Դիեգո Ռոդրիգես Պորսելոս (Diego Rodrígues Porcelos, Didaco, մահացել է՝ հունվարի 31, 885 թվական ),  Կաստիլիայի կոմս (873-885 թվականներին)  ։
Պատանեկության տարիներ
Դիեգո Ռոդրիգես Պորսելոսը եղել է Կաստիլիայի կոմսության ղեկավար Ռոդրիգոյի միակ որդին։ Ենթադրվում է, որ իր Պրոսելոս մականունը նա ստացել է Սան Միլյան դե Պորսելոս վանական համալիրի անվանումից ։
Կաստիլիական կոմսության ժառանգում
873 թվականին Դիեգո Ռոդրիգես Պորսելոսը դառնում է Կաստիլիայի կոմս՝ այն ժառանգելով հոր՝ Ռոդրիգոյի մահվանից հետո։ Դիեգո Ռոդրիգես Պորսելոսին Կաստիլիայի հանձնումը դարձավ Աստուրիայի թագավորության պատմության մեջ արյունակցական կապի իրավունքով կոմսության ժառանգման առաջին դեպքը։ Հավանաբար այդ փաստը ճանաչվեց, որպեսզի ընդգծվի նաև տիտղոսը, որը կաստիլիական նոր ղեկավարն օգտագործում էր իր ձեռագրերի ներքո՝ «Դիեգո, Աստծո կամոք Կաստիլիայի կոմս» ։
Ենթադրվում է, որ ինչպես հայրը, այնպես էլ Դիեգո Ռոդրիգես Պորսելոսը դարձավ Աստուրիայի թագավորության թագավոր Ալֆոնսո III Մեծի ամենամոտիկ մերձավորներից։ 870-ական թվականներին քրիստոնյաները չէին իրականացնում խոշոր ռազմական գործողություններ ընդդեմ Կորդովայի ամիրայության՝ սահմանափակվելով խռովարարներին, Կորդովայի էմիր Մուհամադ I-ի դեմ ապստամբածներին պարբերաբար օգնություն ցուցաբերելով։ Այդ իսկ պատճառով արաբ հեղինակները Պիրենեյան թերակղզու 7-10-րդ դարերի պատմությունը մանրամասն նկարագրելիս գրեթե ոչինչ չեննհայտնում այդ ժամանակահատվածում Կաստիլիական կոմսությունում տեղի ունեցող իրադարձությունների մասին։ Հավաստի տեղեկություններ կան միայն կոմս Դիեգո Ռոդրիգես Պորսելոսի ղեկավարման վերջին ժամանակների վերաբերյալ ։
882-883 թվականների իրադարձություններ
Այդ ժամանակվանից սկսած Մուհամադ I իբն Լուբը ռազմական արշավանքի ժամանակ իր հավատարմությունը Կորդովայի էմիրին ցուցաբերման համար բացի Տոլեդոյից, նաև ստացավ Վալտերան, Սարագոսան և Տուդելան և դարձավ Աստուրիական թագավորության գլխավոր հակառակորդը։ 883 թվականին ալավցիների ու կաստիլիացիների զորքերը հարձակում իրականացրեցին Մուհամադ I իբն Լուբի տիրույթների ուղղությամբ, ով, ի պատասխան քրիստոնեաների այդ գործողությունների, ասպատակեց Ալվայի ու Կաստիլիայի հողերը ։
Կաստիլիայի կոմսության ընդարձակում
Այնուամենայնիվ, մավրերի հետ պատերազմը չհանգեցրեց Կաստիլիական կոմսության ընդարձակմանը դեպի հարավ։ Դրան նպաստեց նաև Կորդովայի էմիրի հետ պայքար նպատակով Մուհամադ I իբն Լուբայի ուժերի տեղափոխումը։ 883 թվականին Բանու Քասի ընտանիքի ղեկավարը կրկին ապստամբել էր Կորդովայի էմիրի դեմ:Իսպանա-քրիստոնեական ժամանակագրության հաղորդագրության համաձայն 882 կամ 884 թվականին Դիեգո Ռոդրիգես Պորսելոս թագավոր Ալֆոնսո III-ի հրամանով ուղարկվում է Բուրգոս, որը նրա իրավահաջորդի օրոք դառնում է Կաստիլիայի մայրաքաղաք։ Այդ իրադարձությունն իր արտացոլումն է ստացել աստուրա-լեոնական որոշ աղբյուրներում ։ Հետագա պատմիչները Դիեգո Ռոդրիգես Պորսելոսի՝ Բուրգոս տեղափոխվելու հանգամանքը ներկայացրել են որպես բնակավայրի հիմնադրում, չնայած հավանական է, որ այդ վայրում բնակավայր է գոյություն ունեցել դեռևս ավելի վաղ ժամանակներում (հնարավոր է, որ դեռևս վեստգոթերի ժամանակներում) ։
Ժամանակագիրները նաև հայտնում են, որ 884 թվականին կոմս Դիեգո Ռոդրիգես Պորսելոսը հիմնադրել է Хроники также сообщают, что в 884 году граф Диего основал Ուբերնուն և կրկին բնակեցրեցլ Կաստրոխերիսը։ Սան Ֆելիսես դե Օկա վանական համալիրին կոմս Դիեգո Ռոդրիգես Պորսելոսի կողմից տրվածձեռագիրը վկայում է, որ ժամանակակից Վիլյաֆրանկա Մոնտես դե Օկայի շրջակա տարածքները նույնպես ներառվել էին Կաստիլիայի թագավորության կազմում։ Այստեղ կոմսի աջակցությամբ վերականգնվեց եպիսկոպոսությունը, որը դադարել էր գոյություն ունենալ Պիրենեյան թերակղզու արաբական նվաճումներից հետո ։
Դիեգո Ռոդրիգես Պորսելոսին համարում են նաև Վիլյադեգո քաղաքի հիմնադիր, որը անվանվել է նրա պատվին։ Ենթադրվում է, որ նրա ղեկավարման վերջին տարիներին է վերաբերվում նաև մի շարք սահմանային ամրոցների կառուցման սկսումը, որոնց շուրջ հետագայում ձևավորվեցին կաստիլիական մի շարք քաղաքների (Կաստրիլո դե լա Վեգա, Տորեպադրե, Պամպլեգա և ուրիշներ) ։
Դիեգո Ռոդրիգես Պորսելոսի մահ
9-րդ դարի վերջին և 10-րդ դարի սկզբին Կաստիլիայում տեղի ունեցած այդ իրադարձությունների մասին պատմական աղբյուրներից ստացված տեղեկությունների սղության պատճառով հստակ հայտնի չէ, թե ով դարձավ Դիեգո Ռոդրիգես Պորսելոսի իրավահաջորդը։ Ենթադրվում է, որ հետագա մի քանի տարիներին Կաստիլիայում միասնական կոմսական իշխանություն չի եղել, իսկ այդ հողերի կառավարումը Ալֆոնսո III թագավորի կողմից հանձնված էր իր միանգամից մի քանի վասալների։ Հաջորդ անձը, ում մասին առկա է որպես «Կաստիլիայի կոմս» հիշատակում, հանդիսանում է Մունո Նունեսը, ով այդպես էր տիտղոսավորվել 899 թվականի ձեռագրերից մեկում ։
Ընտանիք
Կոմս Դիեգո Ռոդրիգես Պորսելոսի կնոջ անունը հայտնի չէ։ Այդ ամուսնությունից նա ունեցել է մի քանի երեխաներ, որոնց ցանկը ներկայացված է ստորև ՝՝
Պերալեդա դել Սաուսեխո
Ծանոթագրություններ
Կատեգորիա:Բադախոս պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Էստրեմադուրայի բնակավայրեր
Դիեգո Ռոդրիգես Պորսելոս
Գրականություն
Կատեգորիա:Կաստիլիայի միապետներ
Կամպու Նովու
Կամպու Նովու (Campo Novo), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Տրես Պասուսի գավառի մեջ։ Բնակչությունը կազմում է 6 354 մարդ, ըստ 2006 թվականի տվյալների։ Տարածքը կազմում է 222,103 կմ2։ Բնակչության խտությունը՝ 28,6 մարդ/կմ²։
Պատմություն
Քաղաքը հիմնադրվել է 1959 թվականին։
Կատեգորիա:Բրազիլիայի բնակավայրեր Կատեգորիա:Ռիու Գրանդի դու Սուլ նահանգի բնակավայրեր
Վայդահունյադ ամրոց
1896 թվականին Հունգարիա պետության կազմավորման 1000 ամյակի օրը Վարոշլիգետ զբոսայգում հանդիսավոր արարողությամբ բացվեց Իգնաց Ալպարի նախագծած «պատմական տաղավարը»։ Տաղավարը պատրաստվել էր փայտից, նրբատախտակից (ֆաներա) և պապիե-մաշեից։ Այն իրենից ներկայացնում էր էկլեստիկ ոճի համադրում հռոմեական, գոթական, վերածննդի և բարոկկո ճարտարապետական ոճերի հետ։
Ամրոցի նախագծում Ալպարը ներառել էր Հունգարիայի 21 հայտնի կառույցներից տարրեր, այդ թվում նաև Կորվին ամրոցից, Շեգեշվար ամրոցից, Կատալինայի ամրոցից, Յակեի տաճարից, ինչպես նաև այլ եկեղեցիներից և ամրոցներից ճարտարապետական տարրեր։ Քանի որ կառույցը իր արտաքին տեսքով նման էր Կորվինների ամրոցին, Տրանսիլվանիայի Հունյադիների պալատին, այդ պատճառով էլ «պատմական տաղավարը» սկսեցին անվանել նաև Վայդահունյադ։
Տոնակատարության ավարտից հետո տաղավարը քանդվել է, սակայն բուդապեշտցիներն այնքան էին հավանել այն, որ որոշվեց, որ նույն վայրում պետք է կառուցվի տաղավարի քարե տարբերակը։ Կառուցումն ավարտվել է 1908 թվականին։
Ամրոցի բակում է գտնվում Անանունի արձանը, ով եղել է Gesta Hungarorum քրոնիկոնի հեղինակը։ Ամրոցի բակում տեղադրված է նաև ճարտարապետ Իգնաց Ալպարի արձանը։ Ներկայումս ամրոցում է տեղակայված Հունգարիայի ագրարային թանգարանը։
Արտաքին հղումներ
Կատեգորիա:Հունգարիայի ամրոցներ
Օկինսկի շրջան (Բուրյաթիա)
Օկինսկի շրջան (Окинский район, Ахын аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1940 թվականին։ Վարչական կենտրոնը՝ Օռլիկ ։
Աշխարհագրություն
Շրջանի տարածքի մակերեսը կազմում է 26012 կմ²։
Բնակչություն
2010 թվականի մարդահամարի արդյունքներով շրջանում բնակվում էր 5348 մարդ։ Բնակչության խտությունը կազմում էր 0,21 մարդ/կմ²։
Արտաքին հղումներ
Կատեգորիա:Բուրյաթիա Կատեգորիա:Ռուսաստանի շրջաններ ըստ դաշնային սուբյեկտների
Окинский район
Դոմինո (Սարգիս Հովսեփյան)
«Դոմինո», 2012 թվականին «Անտարես» հրատարակչության հրատարակած Սարգիս Հովսեփյանի պատմվածքների և պիեսի ժողովածուն։ Խմբագիր՝ Արքմենիկ Նիկողոսյան, նկարիչ՝ Վարդան Զաքարյան, հեղինակի լուսանկարը՝ Կարեն Անտաշյանի։ 168 էջ ։
Գրքի հանձնարարականը
Ժողովածուն հեղինակի առաջին գիրքն է, որում ընդգրկված պատմվածքները և «Համբարձման գիշեր» պիեսը հատկանշվում են պատումի ինքնատիպությամբ, թեմատիկ բազմազանությամբ, բայց և կայուն գրողական աշխարհայացքով, որի հենքը քննադատական վերաբերմունքն է հասարակական անառողջ երևույթներին և սերն ու կարեկցանքը հայրենիքի ու մարդու հանդեպ։
Ծանոթագրություններ
Կատեգորիա:2012 գրքեր
Բրագա (Ռիու Գրանդի դու Սուլ)
Բրագա (Braga), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Տրես Պասուսի գավառի մեջ։ Բնակչությունը կազմում է 3 826 մարդ, ըստ 2006 թվականի տվյալների։ Տարածքը կազմում է 128,992 կմ2։ Բնակչության խտությունը՝ 28,4 մարդ/կմ²։
Պատմություն
Քաղաքը հիմնադրվել է 1965 թվականին։
Կատեգորիա:Բրազիլիայի բնակավայրեր Կատեգորիա:Ռիու Գրանդի դու Սուլ նահանգի բնակավայրեր
Ժոսեպ Անտոնի Դուրան
Ժոսեպ Անտոնի Դուրան (Josep Antoni Duran i Lleida, ), իրավաբան, քաղաքական գործիչ, Իսպանիայի համադաշնության կողմնակից, Կատալոնիայի անկախության հակառակորդ, քրիստոնեա-դեմոկրատական ուղղվածության` «Կատալոնիայի դեմոկրատական միության» առաջնորդ (1987-2016)։
Կենսագրություն
Դուրանը ծնվել է 1952 թվականի մարտի 27-ին Ալկամպելում։ Ստացել է բարձրագույն իրավաբանական կրթություն, ունի Եվրոպական համագործակցության վկայական արտաքին գործերի նախարարարությունից։ 1974 թվականին ընդգրկվել է «Կատալոնիայի դեմոկրատական միության» (ԿԴՄ) շարքերում, իսկ 1977 թվականին դարձել է «Երիտասարդական միության» (Unió de Joves) առաջին նախագահը` այն ղեկավարելով մինչև 1982 թվականը։ 1980 թվականին դարձել է «Եվրոպական երիտասարդ դեմոկրատների» (Joventuts Demòcrates Europees) գործադիր կոմիտեի անդամ։
1986 և 1989 թվականներին ընտրվել է Կոնգրեսի պատգամավոր։ 1986-1987 թվականներին եղել է Իսպանիայի պատգամավորը Եվրոպական խորհրդարանում։ 1999 թվականին ընտրվել է Կատալոնիայի խորհրդարանի անդամ և երկու տարի զբաղեցրել Կատալոնիայի ներքին գործերի նախարարի պաշտոնը։ Այս շրջանում զբաղեցրել է նաև Միջերկրական ծովի եվրոպական ինստիտուտի գործադիր կոմիտեի նախագահի պաշտոնը։
2001 թվականից «Կոնվերգենցիա և միության» գլխավոր քարտուղարն է եղել։ 2004-2016 թվականներին երեք անգամ «Կոնվերգենցիա և միության» ցուցակներով ընտրվել է Պատգամավորների կոնգրես` ներկայացնելով Բարսելոնայի նահանգը։ Բոլոր երեք շրջաններում էլ եղել է կոալիցիայի խորհրդարանական խմբի նախագահը, Կոնգրեսի` արտաքին գործերով մշտական կոմիտեի քարտուղարը։ Նույն շրջանում եղել է նաև քրիստոնեա-դեմոկրատական ուղղվածության «Կենտրոնական դեմոկրատական ինտերնացիոնալի» փոխնախագահը (1993—1998 և 2000—2004) և Բարսելոնայի չիլիա-իսպանական առևտրական պալատի պատվավոր նախագահը։ 2011 թվականի հունվարից մինչև 2014 թվականի հունվարը ղեկավարել է կատալոնյան կառավարության քարտուղարությունը ենթակառուցվածքների գծով, նաև տնտեսական ու բյուջետային հարցերի միացյալ կոմիտեն։ 2012 թվականի փետրվարից մինչև 2016 թվականի հունվարը Միջպառլամենտական միությունում և Միջերկրածովյան դաշինքի խորհրդարանային համաժողովում ընդգրկվել է իսպանական պատվիրակության կազմում։
2011 թվականին պարգևատրվել է Կատալոնիայի ժեներալիտետի Սան Ժորդիի խաչով` ի նշան երախտագիտության Եվրոպական խորհրդարանում կատալոնացի առաջին պատգամավորների աշխատանքի ։ 2012 թվականի նոյմբերի 2-ին, չնայած «Կոնվերգենցիա և միություն» կոալիցիայի հռչակած պաշտոնական տեսակետի` Կատալոնիայի անկախության հարցի մասին, ABC Punto Radio-ին տված իր հացազրույցում Ժոսեպ Անտոնի Դուրանը նշել է, որ «երբեք անկախության կողմնակից չի եղել»։ Նա համոզմունք է հայտնել, որ Իսպանիայից առանձնացումը վատ կանդրադառնա երկու կողմերի վրա էլ, և հանդես է եկել անկախության հանրաքվեի անցկացման դեմ` այն համարելով ապօրինի ։
2015 թվականի` Կատալոնիայի խորհրդարանական ընտրություններում «Կատալոնիայի դեմոկրատական միությունը» ներկայացել է առանձին ցուցակով` հեռանալով իր բազմամյա դաշնակցությունից` «Կատալոնիայի դեմոկրատական կոնվերգենցիայից» ։ Այն միայնակ, առանց դաշնակցի, հավաքել է 2.53 % ձայն և չի ներկայացվել խորհրդարանում։
2015 թվականի` Իսպանիայի խորհրդարանական ընտրությունների ընթացքում Դուրանը միությունը գլխավորել է Բարսելոնայում ։ Հանդես գալով առանց դաշնակիցների` կուսակցությունը կարողացել է հավաքել ընտրողների 65.388 ձայն (0,26 %)` դրանով կորցնելով Կոնգրեսում ներկայացված լինելու իր հնարավորությունը։ 2016 թվականի հունվարի 16-ին Դուրանը հայտարարել է, որ համագումարի ժամանակ կլքի «Դեմոկրատական միության» կոմիտեի ղեկավարի պաշտոնը նույն թվականի ապրիլի 16-ին ։ 2017 թվականին կուսակցությունը ստիպված ինքնալուծարվել է ցածր հեղինակության և 22 միլիոն դոլար պարտքի պատճառով։
2017 թվականի մարտին Դուրանը կրկին հանդես է եկել հրապարակայնորեն, որպեսզի ներկայացնի իր նոր գիրքը` «Հաց և վաֆլի» (Un pa com unes hòsties) վերնագրով ։
Ամուսնացած է, ունի երեք դուստր։
Պարգևատրվել է Բեռնարդո Օ՛Հիգինսի շքանշանով (Չիլի, 1998), Իտալիայի Հանրապետությանը մատուցած ծառայությունների շքանշանով (1999), Սան Ժորդիի խաչի ասպետ է։
Արտաքին հղումներ
Կատեգորիա:Իսպանացի իրավաբաններ Կատեգորիա:Իսպանիայի քաղաքական գործիչներ
Բրասովսկի շրջան
Ստեղծվել է 1929 թվականին։ Վարչական կենտրոնը՝ Լոկոտ ։
Աշխարհագրություն
Շրջանի տարածքի մակերեսը կազմում է 1210 կմ²։
Բնակչություն
2010 թվականի մարդահամարի արդյունքներով շրջանում բնակվում էր 22396 մարդ։ Բնակչության խտությունը կազմում էր 18,51 մարդ/կմ²։
Արտաքին հղումներ
Կատեգորիա:Բրյանսկի մարզ Կատեգորիա:Ռուսաստանի շրջաններ ըստ դաշնային սուբյեկտների
ԵՊՀ Պատմության ֆակուլտետի Հայոց պատմության ամբիոն
ԵՊՀ պատմության ֆակուլտետի Հայոց պատմության ամբիոն, ԵՊՀ կազմում գործող հնագույն ֆակուլտետներից մեկի հնագույն ամբիոնը։
Պատմություն
ԵՊՀ Հայոց պատմության ամբիոնը մայր բուհի հասակակիցն է և ստեղծվել է նրա հետ միաժամանակ։ Հայոց պատմության ամբիոնը իր գոյության ավելի քան 95 տարիների ընթացքում իրավամբ դարձել է հայ պատմագիտական դպրոցի կարևորագույն կենտրոններից մեկը։ Տարբեր տարիներին այստեղ դասավանդել են ԽՍՀՄ ԳԱ ակադեմիկոս Հակոբ Մանանդյանը ,, Հայաստանի ԳԱ ակադեմիկոսներ Մկրտիչ Ներսիսյանը, Գևորգ Ղարիբջանյանը, Գագիկ Սարգսյանը, Հրաչիկ Սիմոնյանը, Լենդրուշ Խուրշուդյանը, անվանի պատմաբաններ Լեոն, Հ. Զորյանը, Խ. Սամվելյանը, Ա. Աբրահամյանը, Ս. Պ. Պողոսյանը, Հ. Գ. Ժամկոչյանը, Կ. Ս. Խուդավերդյանը, Ստ. Տ. Մելիք-Բախշյանը, ՀՀ ԳԱԱ թղթակից անդամ Բ. Հարությունյանը, ակադեմիկոս Վլ. Բարխուդարյանը, այժմ էլ շարունակում են դասավանդել ՀՀ ԳԱԱ ակադեմիկոս Ա. Ա. Մելքոնյանը, ՀՀ ԳԱԱ թղթ. անդամ Ա. Ա. Սիմոնյանը. ի դեպ նրանց մեծ մասը նույն ամբիոնի շրջանավարտներ են ։ Այժմ ամբիոնում դասավանդում են 34 դասախոս, այդ թվում՝ ԳԱԱ 2 ակադեմիկոսներ, 1 թղթակից անդամ, 6 պրոֆեսոր և 11 դոցենտ։ Ամբիոնը հանրապետության պատմաբան կադրերի պատրաստման գլխավոր կենտրոնն է, այստեղ իրենց ուսումնառությունն են ստացել հազարավոր պատմաբան-շրջանավարտներ, հարյուրավոր մագիստրոսներ, հայցորդներ, ասպիրանտներ ։
Ամբիոնի վարիչներ
Ամբիոնի առաջին վարիչն է եղել ականավոր հայագետ, Համալսարանի ռեկտոր Հ. Մանանդյանը ։ Այնուհետև հաջորդաբար ամբիոնի վարիչներ են եղել նշանավոր պատմաբաններ Հ. Ն. Զորյանը, Ս. Պ. Պողոսյանը, Հ. Գ. Ժամկոչյանը, Ա. Աբրահամյանը, Մ. Ներսիսյանը, Վ. Ա. Պարսամյանը, Լ. Խուրշուդյանը, Հ. Սիմոնյանը, Բ. Հարությունյանը ։ 2013-2106 թթ. ամբիոնի վարիչն էր Պ. Հ. Հովհաննիսյանը։ 2016-ից առայսօր՝ վարիչի պաշտոնակատարը՝ Արտակ Մովսիսյանը։
Ամբիոնի գիտամանկավարժական գործունեությունը
Ներկայումս ամբիոնում են սովորում 12 ասպիրանտ և մեծ թվով հայցորդներ։ Նշելի է, որ «Հայոց պատմություն» առարկան դասավանդվում է համալսարանի բոլոր ֆակուլտետներում, իսկ բուն ֆակուլտետում, բացի այդ առարկայից դասավանդվում են նաև հայոց պատմության աղբյուրագիտություն, պատմագրություն, դրամագիտություն, վիմագրություն, Հայաստանի պատմական աշխարհագրություն և բազմաթիվ այլ մասնագիտական առարկաներ ։
Ամբիոնը նաև նշանակալի դերակատարություն ունի պատմագիտության ամենատարբեր բնագավառներին նվիրված իր ուսումնասիրություններով ։
Ամբիոնը առանձնահատուկ և առաջնային դերակատարություն ունի հանրապետության բուհերի և դպրոցների «Հայոց պատմություն» առարկայի ուսումնական ծրագրերի, դասագրքերի, ձեռնարկների, քարտեզների պատրաստման և հրատարակության գործում։ Անցած տարիների ընթացքում լույս են տեսել ամբիոնի անդամների կողմից հեղինակված հանրակրթական և ավագ դպրոցների հայոց պատմության բոլոր դասագրքերը, բուհական բազմաթիվ դասագրքեր ու ձեռնարկներ, քրեստոմատիաներ, ուսումնական ու մասնագիտական բազմաթիվ քարտեզներ ու ատլասներ ։
Ամբիոնի անդամները գործուն մասնակցություն են ցուցաբերում համալսարանական, հանրապետական ու միջազգային գիտաժողովներին։ Ամբիոնի նախաձեռնությամբ հայագիտության ամենատարբեր հարցերի վերաբերյալ կազմակերպվում են գիտական նստաշրջաններ ու բանավեճեր ։
Աշխատակիցներ
Հայոց պատմության ամբիոնի աշխատակիցներ են համարվում.
Աշխատություններ
Գիրք/Book
Աղբյուրներ
Կատեգորիա:Երևանի պետական համալսարան Կատեգորիա:ԵՊՀ պատմության ֆակուլտետ Կատեգորիա:ԵՊՀ պատմության ֆակուլտետի ամբիոններ Կատեգորիա:ԵՊՀ պատմության ֆակուլտետի շրջանավարտներ
Մոնրեալի ժամանակակից արվեստի թանգարան
Մոնրեալի ժամանակակից արվեստի թանգարան (Musée d'art contemporain de Montréal), թանգարան Մոնրեալում, Քվեբեկ գավառի ամենախոշոր քաղաքում (Կանադա)։
Պատմություն
Հիմնվել է 1964 թվականին Քվեբեկի կառավարության կողմից, դարձել է Կանադայի առաջին թանգարանը` նվիրված բացառապես ժամանակակից արվեստին, որտեղ ներկայացված են 1939 թվականից սկսած աշխատանքներ։ Բացվել է 1965 թվականի մարտին` բնանկարիչ և գրաֆիկական նկարիչ, ֆրանսիական էքսպրեսիոնիզմի ամենախոշոր ներկայացուցիչ Ջորջ Ռուոի ներկայացրած աշխատանքներով։ 1983 թվականին թանգարանը փոխել է իր կարգավիճակը` դառնալով անկախ կորպորացիա, որը ղեկավարում է Տնօրենների խորհուրդը։ Նախքան իր ներկայիս կարգավիճակի հիմնադրումը` թանգարանը գտնվում էր երեք տարբեր վայրերում. 1964-1965 թվականներին Վիլ-Մարսի առևտրային համալիրի հրապարակում, 1965-1968 թվականներին Դյուֆրեն ամրոցում, 1968-1992 թվականներին Միջազգային գեղարվեստական թանգարանում Էքսպո-67 և Սիթի-դյու-Հավր։ 1992 թվականին թանգարանը տեղափոխվեց քաղաքի կենտրոնը` Արվեստների Պալատ (Place des Arts): Թանգարանը համարվում է Քվեբեկի ամենամեծ մշակութային համալիրի մասը, որում համադրվում է ներկայացումը, փորձարարական թատրոնը, ժամանակակից պարերը, երաժշտությունը և կերպարվեստը ։
Հավաքածու
Թանգարանային ցուցանմուշները և ժամանակավոր ցուցադրումները զբաղեցնում են 8 պատկերասրահ 2500 քառակուսի մետր ընդհանուր տարածքով։ Թանգարանի հավաքածուն ընդգրկում է ավելի քան 1500 հեղինակների 7 հազար աշխատանքներ Քվեբեկից, Կանադայի այլ գավառներից, ինչպես նաև` արտասահմանից։ Հավաքածուում ներկայացված են քանդակներ, նկարներ, լուսանկարներ, ինստալիացիներ և մեդիաարվեստներ։ Հավաքածուի հետաքրքրությունը համարվում են Պոլյա-Էմիլյա Բորդյուայի գլուխգործոցները։ Նաև ներկայացված են Լուիզա Բուրժուայի, Վիկտոր Վազարելիի, Ջեյմս Թարելայի, Ալֆրեդո Ջարայի, Բիլ Վիոլի և այլ հայտնի հեղինակների գործերը։
Հղումներ
Կատեգորիա:Մոնրեալի թանգարաններ Կատեգորիա:Ժամանակակից արվեստի թանգարաններ
Բրյանսկի շրջան
Բրյանսկի շրջան (Брянский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Բրյանսկ ։
Աշխարհագրություն
Շրջանի տարածքի մակերեսը կազմում է 1860 կմ²։
Արտաքին հղումներ
Կատեգորիա:Բրյանսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Բոն Պրոգրեսու
Բոն Պրոգրեսու (Bom Progresso) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Տրես Պասուսի գավառի մեջ։ Բնակչությունը կազմում է 2 441 մարդ, ըստ 2006 թվականի տվյալների։ Տարածքը կազմում է 88,757 կմ2։ Բնակչության խտությունը՝ 32,0 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Ռիու Գրանդի դու Սուլ նահանգի բնակավայրեր
Ռեինա (Բադախոս)
Ռեինա (Reina), մունիցիպալիտետ Իսպանիայում։ Գտնվում է Էստրեմադուրա ինքնավար համայնքում՝ Բադախոս նահանգի Կամպինիա Սուր շրջանում։ Զբաղեցնում է 72 կմ² մակերես։ Բնակչությունը կազմում է 205 մարդ (2010 թվական)։ Վարչական կենտրոնից գտնվում է 126 կմ հեռավորության վրա։
Ծանոթագրություններ
Կատեգորիա:Բադախոս պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Էստրեմադուրայի բնակավայրեր
Սպայական քանոն
Սպայական քանոն՝ հատուկ քանոն։ Այս գործիքը օգտագործում են սպաները։ Գործիքը իրենից ներկայացնում է հարթ մակերեվույթ, որի վրա տարբեր անցքեր կան։
Այս քանոնը առաջինը պատրաստվել է ԽՍՀՄ-ում։ Այն պատրաստվել է թափանցիկ նյութից և ունեցել է դեղնամոխրագույն գույն։ Մեր ժամանակներում այս գօրծիքը պատրաստվում է թափանցիկ պլաստմասայից և կարող է ունենալ տարբեր գույներ։ ԽՍՀՄ Զինված ուժերում գոյություն ուներ նաև ծովային սպայական քանոն։
Նշանակություն
Այս գործիքով կարելի է անկյուններ չափել, որոշել օբյեկտի կոորդինատները ինչպես նաև այս գործիքի միջոցով կարող ենք տարբեր նշումներ անել։ Այս գործիքը իրենից ներկայացնում է ունիվերսալ գործիք, որի մեջ հավաքված են այն բոլոր գործիքները, որոնք անհրաժեշտ են նշումներ անելու համար։ Սպայական քանոն գործիքը նախատեսված է.
Կազմ
ներառում է
Արժեք
Կատեգորիա:Գրենական պիտույքներ
Կոռլիե
Կորլիե (Corlier), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Ատվիլ Լոնեսի կազմի մեջ, Բելլե կոմունայում։
INSEE կոդը՝ 01121։
Աշխարհագրություն
Համայնքը գտնվում է 400 կիլոմետր հարավ-արևմտուք Փարիզից, 60 կլոմետր հարավ-արևմուտք Լիոնից, 29 կիլոմետր հարավ-արևմւոտք Բուրկ ան Բրեսից ։
Կլիմա
Կլիման փոփոխական է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը ։
Բնակչություն
Ըստ 2010 թվականի մարդահամարի, համայնքում ապրում է 124 մարդ։
Տնտեսություն
2010 թվականի մարդահամարի արդյունքներով 78 մարդ ի վիճակ էր աշխատելու (15-64 տարեկան), 59 մարդ տնտեսապես ակտիվ էին, 19 մարդ աշխատունակ էին։ 59 աշխատունակ մարդկանցից աշխատում էին միայն 57-ը (30 տղամարդ, 27 կին), գործազուրկ էին տղամարդ։ 19 չաշխատող մարդկանցից 9-ը աշակերտներ և ուսանողներ էին, 5-ը ոչ աշխատունակ՝ այլ պատճառներով ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Բոա Վիստա դու Բուրիկա
Բոա Վիստա դու Բուրիկա  (Boa Vista do Buricá), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Տրես Պասուսի մեջ։ Բնակչությունը կազմում է 6468 մարդ, ըստ 2006 թվականի տվյալների։ Տարածքը կազմում է 108,732 կմ2։ Բնակչության խտությունը՝ 61,4 մարդ/կմ²։
Պատմություն
Քաղաքը հիմնադրվել է 1963 թվականին։
Կատեգորիա:Բրազիլիայի բնակավայրեր Կատեգորիա:Ռիու Գրանդի դու Սուլ նահանգի բնակավայրեր
Չարլի Դ'Ամելիո
Չարլի Դ'Ամելիո (Charli D'Amelio, ), ամերիկացի պարուհի, որը ստեղծում է կարճ պարային տեսանյութեր Tik Tok հավելվածում։ 2020 թվականի դեկտեմբերի դրությամբ, նա ունեցել է ավելի քան 100 միլիոն հետևորդ և 7 միլիարդ լայք ՏիկՏոկ սոցիալական հարթակում։ Նյու Յորք Թայմսը նրան անվանել է « ՏիկՏոկ-ի իշխող թագուհի» ։ Հարթակում նա առաջինն է ամենաշատ հետևորդներ ունեցողներից։ Ինստագրամում ունի 32 միլիոն հետևորդ, յություբում՝ 7 միլիոն, իսկ թվիթթերում՝ 4 միլիոն հետևորդ։
Կարիերա
Իր կարիերան սկսել է 2019 թվականի ամռանը՝ ՏիկՏոկ-ում։
2020 թվականի հունվարին պայմանագիր է կնքել UTA գործակալության հետ ։ Այնուհետև ստացել է առաջարկ Սաբրա Հումուսի կողմից Սուպերգավաթի գովազդում նկարահանվելու համար՝ այլ աստղերի հետ միասին ։ Նա հրավիրվել է Super Bowl LIV-ին և հանդիպել է Ջենիֆեր Լոպեսին, որի հետ ստեղծել է J Lo Super Bowl Challenge մարտահրավերը ։
Tik Tok-ի Hype House օգտատիրոջ հետ համատեղ վեբ խմբի մի մասն է 18 հանդիսանում, որում կան նաև այլ մասնակիցներ՝ Չեյզ Հադսոնը, Ավանի Գրեգը, Էդիսոն Ռեյ Ստերլինգը և նրա քույրը՝ Դիքսի Դ'Ամելիոն ։
Հրավիրվել է ելույթ ունենալու NBA-ի բոլոր աստղերի խաղում, ելույթ ունենալով Hype House-ի մյուս անդամների՝ Էդիսոն Ռեյի, իր քրոջ՝ Դիքսիի և «ռենեգատ» պարի ստեղծող Ջալայա Հարմոնի հետ ։
Անձնական կյանք
Հայրը՝ Մարկ Դ'Ամելիոն քաղաքական գործիչ է, մայրը՝ Հեյդի Դ'Ամելիոն է, իսկ քույրը՝ Դիքսի Դ'Ամելիոն նույնպես նկարում է պարային հոլովակներ ։ Չարլին հանդիպել է Քոլ Չեյզ Հադսոնի հետ, որն առավել հայտնի է որպես Լիլ Հադի։ Տղան նույնպես նկարում է պարային հոլովակներ ։
Ծաղրի է ենթարկվել արտաքին տեսքի պատճառով ։ Նա և Դիքսին համագործակցում են ՅՈՒՆԻՍԵՖ-ի հետ, դեմ լինելով առցանց ահաբեկումներին և պլատֆորմի վրա փառքի ձեռքբերման վտանգներին ։
Ծանոթագրություններ
Կատեգորիա:Ամերիկացի պարուհիներ Կատեգորիա:Ամերիկացի ինտերնետային աստղեր Կատեգորիա:Ամերիկացի դերասանուհիներ Կատեգորիա:Ամերիկացի տիկտոկերներ Կատեգորիա:Ամերիկացի հեռուստապրոդյուսերներ
Դյատիկովսկի շրջան
Դյատիկովսկի շրջան (Дятьковский район), մունիցիպալ շրջան Ռուսաստանի Դաշնության Բրյանսկի մարզում։
Աշխարհագրություն
Շրջանի տարածքի մակերեսը կազմում է 1420 կմ²։
Արտաքին հղումներ
Կատեգորիա:Բրյանսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ակսել Տալբերգ
Կենսագրություն
Ակսել Տալբերգը ծնվել է մետաղագործ բանվոր Կարլ Էրիկ Տալբերգի և Քրիստինա Ջոհանսոնի ընտանիքում։ 1878-1882 թվականներին գեղանկարչության արվեստ է սովորել Ստոկհոլմի գեղարվեստի ակադեմիայում։ Ցանկանալով կատարելագործվել, նա տեղափոխվել է Դյուսելդորֆ, որտեղ 1883-1884 թվականներին Դյուսելդորֆի գեղարվեստի ակադեմիայում փորագրության արվեստ է սովորել փորագրող Կառլ Էռնստ Ֆորբերգի (Carl Ernst Forberg) մոտ ։ Բացի այդ, Դյուսելդորֆի ակադեմիայում նա ուսումնասիրել է բնանկարի և ջրաներկով աշխատելու արվեստը։ Գերմանիայում, Իտալիայում, Ֆրանսիայում, Իսպանիայում և Հյուսիսային Աֆրիկայում ուսումնական ուղևորություններ կատարելուց հետո տեղափոխվել է Անգլիա և 1889-1895 թվականներին աշխատել Բաքինգհեմշիրի կոմսության Լոնդոնի մերձակայքում գտնվող Վինձոր քաղաքում՝ Բուրհամ (Burnham) շվեդական փորագրողների գաղութում։ Շվեդիա վերադառնալուց հետո 1895 թվականին Տալբերգը Ստոկհոլմի գեղարվեստի ակադեմիայում դասավանդել է օֆորտի արվեստ, որը որպես առանձին մասնագիտացում պաշտոնապես ընդգրկվել է ծրագրի մեջ 1909 թվականին։ 1919 թվականին Տալբերգը դարձել է ակադեմիայի պրոֆեսոր։ Նրա աշակերտներից են եղել Կեյլբ Ալտինը (Caleb Althin) (1866-1919), Էդվարդ Բերգգրենը (Edvard Berggren) (1876-1961), Կնուտ Բորգհը (Knut Borgh) (1867-1946), Գաբրիել Բուրմայստերը (Gabriel Burmeister) (1886-1946), Ալբերտ Էնգստրյոմը (Albert Engström) (1869-1940), Կարլ Յոհան Ֆորսբերգը (Carl Johan Forsberg) (1868-1938), Ակսել Ֆրիդելլը (Axel Fridell) (1894-1935), Գրետա Գերելը (Greta Gerell) (1898-1982), Շարլ Լակսը (Charles Lachs) (1879-1972), Էրիկ Յոհաննես Լինդկվիստը (Erik Johannes Lindkvist) (1889-1955), Ալբերտ Օլսոն Մեշը (Albert Olson Mesch) (1870-1945), Գոտֆրիդ Օլսսոնը (Gottfrid Olsson) (1890-1979), Օսկար Պարվիայնեն (Oscar Parviainen) (1880-1938) և Էսթեր Զալմզոնը (Esther Salmson) (1877-1966): Ակսել Տալբերգն իր ազդեցությունն է թողել շվեդ նշանավոր նկարիչ Կառլ Ուլոֆ Լարսոնի ստեղծագործության վրա ։
1895 թվականից Տալբերգը հրատարակել է «Անմոռուկ» (Förgät-mig) ամսագիրը։ 1900 թվականին ամուսնացել է Գրետա Կատարինա Քրիստինա Զանտեսոնի հետ (ծնվել է 1879)։ Նրանք ունեցել են դուստր՝ Լիզի Տալբերգը (1903-1960), որը դարձել է նկարիչ և գրող։ Որպես Լոնդոնում նկարիչների և տպագրողների թագավորական ընկերության և Մեծ Բրիտանիայի ու Իռլանդիայի Թագավորական հնագիտական ինստիտուտի լիիրավ անդամ` Տալբերգը պահպանել է անմիջական շփումը նրանց հետ։ 1902 թվականից ի վեր Տալբերգը համարվել է արվեստի և մշակույթի բրիտանական «The Studio» ամսագրի Շվեդիայի թղթակիցը։
Արտաքին հղումներ
Կատեգորիա:Շվեդ նկարիչներ Կատեգորիա:Շվեդ մանկավարժներ Կատեգորիա:Շվեդ արվեստագետներ
Բորա դու Գուարիտա
Պատմություն
Քաղաքը հիմնադրվել է 1992 թվականին։
Գոհարխաթուն
Գոհարխաթուն, հայկական իգական անուն։ Առաջացել է հայերեն գոհար և խաթուն բառերից։ Գործածվել է 13-17-րդ դարերում ։
Ծանոթագրություններ
Կատեգորիա:Հայկական իգական անձնանուններ
Գորդեևսկի շրջան
Ստեղծվել է 1929 թվականին։ Վարչական կենտրոնը՝ Գորդեևկա ։
Աշխարհագրություն
Շրջանի տարածքի մակերեսը կազմում է 846,5 կմ²։
Բնակչություն
2012 թվականի մարդահամարի արդյունքներով շրջանում բնակվում էր 11750 մարդ։ Բնակչության խտությունը կազմում էր 13,88 մարդ/կմ²։
Արտաքին հղումներ
Կատեգորիա:Բրյանսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Պինոկկիո
Պինոկկիոն (Pinocchio ) Կառլո Կոլլոդիի «Պինոկկիոյի արկածները. փայտե տիկնիկի պատմությունը» ( 1826—1890) (Le avventure di Pinocchio. Storia d'un burattino) հեքիաթի գործող անձն է ։ Պինոկկիոյի ամենահայտնի նկարազարդողներից են եղել Ռոբերտո Իննոչենտին և Լիբիկո Մարայան (1955)։ Նրա այլ հայտնի մետոմորֆոզներից կարելի է տեսնել Ուոլտ Դիսնեյի մուլտֆիլմում, ինչպես նաև Ռոբերտո Բենինյիի ֆիլմում ։ Այս գործող անձի առանձնահատկությունն այն էր, որ նրա քիթը մեծանում էր ամեն անգամ, երբ նա ստում էր ։  Տասկոնական բարբառով  «Պինոկկիո» նշանակում է «Մայրու ընկույզ»։
Ծանոթագրություններ
Կատեգորիա:Հեքիաթների կերպարներ Կատեգորիա:Մանկական գրականության կերպարներ
Յուդենֆրայ
«Յուդենֆրայ» (judenfrei) կամ «յուդենռայն» (judenrein), հասկացություն, որն օգտագործվել է նացիստների կողմից Երրորդ Ռայխի ժամանակ և նշանակում է այն տարածքներն ու քաղաքները, որոնք ազատված էին հրեաներից (հրեական բնակչություն կամ բնաջնջնվել էր, կամ էլ ուղարկվել մահվան ճամբարներ)։ Գերմաներենից բառացի թարգմանությամբ «յուդենֆրայ» բառը նշանակում է «հրեաներից ազատ» ։
Պատմություն
Առաջին անգամ այս հասկացությունը հայտնվել է դեռևս 19-րդ դարավերջին։ 1888 թվականին գերմանացի հայտնի հակասեմականներից մեկը՝ Թեոդոր Ֆրիչն իր «Centralorgan der deutschen Antisemiten» ամսագրում առաջարկել է ստեղծել թատրոն, որում չեն մասնակցի ոչ մի հրեաներ։ Բացի դրանից, այդ ժամանակահատվածում լայնորեն տարածում էր գտել անպատկառ մի գրություն հասարակական բաղնիքներում և այլ հասարակական վայրերում, որտեղ նշված էր «հրեաներից ազատ» մակագրությունը։ 1899 թվականին Թեոդոր Հերցլը «Die Welt» օրաթերթում գրել է. «Հենց նոր է հրապարակվել ամառային հանգստի վայրերի ցուցակը, որոնք ազատ են հրեաներից» ։
Նացիստների գործունեություն
Ըստ ժամանակակից հետազոտությունների արդյունքների, այս տերմինը նացիստների մոտ շրջանառության մեջ է հայտնվել մոտավորապես նույն պահին, ինչ հայտնի Արիական պարագրաֆը ։ Արդյունքում մեծաթիվ բնակավայրեր և ամբողջ տարածաշրջաններ ձգտեցին ազատվել հրեական «խարանից», նրանց ներկայությունից, ինչպես տեղացի բնակիչ, այնպես էլ որպես զբոսաշրջիկ։ Տները, գյուղերը, քաղաքներն ու տարածաշրջանները հայտարարվեցին որպես «յուդենֆրայ» այն բանից հետո, երբ լիովին մաքրվեցին հրեական տարրից, այսինքն էթնիկ զտումների ենթարկվեցին։ Օրինակ, Գերմանիայի հուդայական հավատացյալ քաղաքացիների կենտրոնական խորհրդի թերթը հրապարակել է 1933 թվականի դեկտեմբերի 14-ին մի նյութ, ըստ որի Հյուսիսային ծովի Նորդերնայ կղզու առողջարանային վարչությունը թողարկել է փոստային նամականիշ, որի վրա գրված է՝ «Nordseebad Norderney ist judenfrei!» («Հյուսիսծովյան առողջարան Նորդերնայը ազա՛տ է հրեաներից») ։ Մինչ նացիստների իշխանություն բարձրանալը այդ կղզու բնակիչները հրեաների հետ վարվում էին շատ բարյացակամ. կղզում հանգստացողների կեսից ավելին հենց հրեաներն էին։ Երկրորդ համաշխարհային պատերազմի սանձազերծումով և դրա հետևանքով հրեաների զանգվածային արտաքսումներով ու բնաջնջումով, յուդենֆրայ տերմինը սկսեց օգտագործվել նաև Երրորդ ռայխի կողմից բռնազավթված տարածքներում։ Լեհաստանում այնզացխմբերի կողմից սկսվեց հրեաների ապրելու վայրերից դեպի գետտոներ արտաքսումը։ 1940 թվականի սկզբին Գեներալ-նահանգապետությունն արդեն իսկ հայտարարվեց որպես «յուդենֆրայ» ։ Գերմանիայի կողմից հետագայում բռնազավթված տարածքներում նույնպես սկսվեցին կատարվել էթնիկ մաքրումներ՝ հրեական տարրից մաքրելով բնակավայրերը։ 1941 թվականի հոկտեմբերի 17-ին նացիստական մամուլը Լյուքսեմբուրգը հռչակեց որպես «յուդենֆրայ», իսկ նույն թվականի դեկտեմբերին արդեն Էստոնիան արժանացավ նույն ճակատագրին։
1941 թվականին այս եզրույթը սկսեց օգտագործվել նաև եվրոպական հրեաների պլանավորած ջարդերի համար։ 1941 թվականի դեկտեմբերի 16-ին գեներալ-նահանգապետ Հանս Ֆրանկն իր ելույթում մասնավորապես հայտնեց.
«Յուդենֆրայ» հասկացությունը հանդիպում է նաև 1942 թվականի հունվարի 20-ին կայացած Վանզեի կոնֆերանսի արձանագրության մեջ ։
Այս ամենի հետ մեկտեղ Դիմադրության շարժման և Աշխարհի արդարակյացների ծավալած գործունեության արդյունքում հնարավոր եղավ չեղարկել «յուդենֆրայը»։
Ժամանակակից քաղաքականություն
Հորդանան գետի արևմտյան ափից հրեաներին լիքվիդացնելու պահանջը Պաղեստինի կողմից հրեական կողմը որակել է որպես էթնիկ զտումներ ։ 2009 թվականի հուլիսի 9-ին կայացած քննարկման ժամանակ Իսրայելի վարչապետ Բենյամին Նեթանյահուն Գերմանիայի արտաքին գործերի նախարար Ֆրանկ-Վալտեր Շթայնմայերին հայտարարեց, որ Հուդան և Սամարիան չեն կարող լինել «յուդենֆրայ» ։
Գեղարվեստական գրականություն և յուդենֆրայ
«Յուդենֆրայ» տերմինը որպես նացիստական քաղաքականության մի մաս օգտագործվել է գեղարվեստական գրականության մեջ։ Ալեքսանդր Գալիչի «Կադիշ» գիրքը պատմում է այդ մասին։ Յուդենֆրային է անդրադարձել նաև Ալեքսանդր Գորոդնիցկին իր բանաստեղծություններոմ, որոնք ստեղծվել են «Փնտրելով իդիշը» փաստագրական ֆիլմի համար ։
Գրականություն
Կատեգորիա:Հոլոքոստ Կատեգորիա:Նացիստական Գերմանիա Կատեգորիա:Նացիստական քարոզչություն Կատեգորիա:Գերմանիայի պատմություն Կատեգորիա:Հրեաների պատմություն Կատեգորիա:Հակասեմականություն Կատեգորիա:Գերմանիան Երկրորդ համաշխարհային պատերազմում Կատեգորիա:Նացիզմ Կատեգորիա:Ռասիզմ Կատեգորիա:Քաղաքական տերմինաբանություն Կատեգորիա:Գերմաներեն բառեր և արտահայտություններ
Գումա (գյուղ)
Գումա կամ Շրոմա (աբխազ.` Гәыма, վրաց.` გუმა, შრომა), գյուղ Աբխազիայի Սուխումի շրջանում, Սուխումից 23 կմ հյուսիս։ Գտնվում է ծովի մակարդակից 380 մ բարձրության վրա։
Բնակչությունը
1959 թվականի տվյալներով, գյուղում բնակվում էր 223 մարդ` հիմնականում հայեր,  իսկ 1989 թվականին` 104 մարդ , կրկին հիմնականում հայեր ։ 2011 թվականի մարդահամարի տվյալներով, գյուղում ապրում էր 38 մարդ, որից 33 (86,8%) - հայեր, 4 (10,5%) - ռուսներ և 1 (2,6%) - վրացի ։
Բնակիչներն զբաղվում են ծխախոտի, եգիպտացորենի, թեյի մշակությամբ, այգեգործությամբ և անասնապահությամբ։ Գյուղն ուներ հայկական ութամյա դպրոց և բուժկայան։
Հիմնադրել են Տրապիզոնից գաղթած հայերը` 1894 թվականին։
Տույմազինկա
Տույմազինկա  (Туймазинка), գետ Ռուսաստանում։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմու ավազանային շրջանին, գետի ջրատնտեսային տեղամասը՝ Կլյազմա գետն է, գետի ենթաավազանը Օկի և Մոշկի գետերն են։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր
Ատորվաստատին
Ատորվաստատին, ստատինների 3-րդ սերնդին պատկանող հիպոլիպիդեմիկ դեղորայքային միջոց։ Խորհուրդ է տրվում կիրառել այն դեպքում, երբ այլ միջոցառումներ, ինչպիսիք են սննդակարգը, ֆիզիկական ակտիվությունը և մարմնի քաշի իջեցումը բավարար չափով չեն իջեցրել խոլեսթերինի մակարդակը ։
Ֆարմակոլոգիական ազդեցություն
Հանդիսանում է ՀՄԳ–ԿոԱ ռեդուկտազի ընտրողական ընկճող։ Վերջինս ֆերմենտ է, որը վերածում է 3–հիդրոքսի–3–մեթիլգլուտարիլ կոֆերմենտ Ա–ն մեվալոնաթթվի, որը հանդիսանում է ստերոլների, այդ թվում խոլեսթերինի նախորդը։ Տրիգլիցերիդները և խոլեսթերինը լյարդում ցածր խտության լիպոպրոտեիդների կազմում մտնում են արյան պլազմա և տեղափոխվում են ծայրամասային հյուսավածքներ։ Ցածր խտության լիպոպրոտեիդները (ՑԽԼՊ) ձևավորվում են շատ ցածր խտության լիպոպրոտեիդներից (ՇՑԽԼՊ) ՑԽԼՊ–ի ընյկալիչների հետ փոխազդեցության հետևանքով։
Արյան մեջ իջեցնում է լիպոպրոտեիդների և խոլեսթերինի մակարդակը ՀՄԳ–կոԱ ռեդուկտազի, լյարդում խոլեսթերինի սինթեզի ընկճման և բջջի մակերեսին «լյարդային» ՑԽԼՊ–ի ընկալիչների քանակի ավելացման հետևանքով, ինչը հանգեցնում է ՑԽԼՊ–ի զավթման և կատաբոլիզմի արագացման։ Նվազեցնում է ՑԽԼՊ–ի առաջացումը, ակնհայտորեն մեծացնում է ՑԽԼՊ–ի ընկալիչների ակտիվությունը։ Նվազեցնում է ՑԽԼՊ–ի մակարդակը հոմոզիգոտ ընտանեկան հիպերխոլեսթերինեմիա ունեցող հիվանդերի մոտ, ինչը սովորաբար այլ հիպոլիպիդեմիկ դեղորայքային միջոցներին բավարար չափով չի պատասխանում։ Իջեցնում է ընդհանուր խոլեսթերինի մակարդակը 30–46 %–ով, ՑԽԼՊ–ը 41–61%–ով, ապոլիպոպրոտեին B–ի մակարդակը 34–50%–ով և տրիգլիցերիդների մակարդակը 14–33%–ով։ Բարձրացնում է ԲԽԼՊ–ի և ապոլիպոպրոտեին A–ի մակարդակը։
Դեղաչափ–կախյալ ձևով իջեցնում է ՑԽԼՊ–ի մակարդակը հոմոզիգոտ ընտանեկան հիպերխոլեսթերինեմիա ունեցող հիվանդերի մոտ, ինչը ցուցաբերում է կայունություն այլ հիպոլիպիդեմիկ դեղորայքային միջոցների նկատմամբ։ Հավաստիորեն իջեցնում է իշեմիկ բարդությունների առաջացման ռիսկը (այդ թվում՝ սրտամկանի ինֆարկտից մահացությունը) 16%–ով, ստենոկարդիայով պայմանավորված կրկնակի հոսպիտալացման ռիսկը 26%–ով։ Չի ցուցաբերում քաղցկեղածին և մուտագեն ազդեցություն։ Թերապևտիկ ազդեցությունը լիարժեք դրսևորվում է բուժման սկզբից երկու շաբաթ անց, առավելագույնի հասնում չորս շաբաթ հետո և պահպանվում է ամբողջ բուժման ընթացքում։
Ֆարմակոդինամիկա
Ներծծումը բարձր է։ TCmax՝ 1–2 ժամ, Cmax–ը կանանց մոտ 20%–ով ավելի է, AUC ՝ ցածր 10%–ով։ Լյարդի ալկոհոլային ցիռոզ ունեցող հիվանդների մոտ Cmax–ը 16 անգամ, իսկ AUC–ն 11 անգամ բարձր է։ Սնունդը փոքր ինչ նվազեցնում է դեղի ներծծման արագությունը և տևողությունը 25% և 9 % համապատասխանաբար, սակայն, ՑԽԼՊ–ի մակարդակի իջեցումը նույնն է, ինչ ատորվաստատինի կիրառումն առանց սննդի։ Ատորվաստատինի կոնցենտրացիան երեկոյան ժամերին կիրառելիս մոտ 30%–ով քիչ է, քան առավոտյան ժամերին։
Հայտնաբերված է դեղորքայի դեղաչափի և ներծծման միջև գծային կախվածություն։ Կենսամատչելիությունը 14% է, ՀՄԳ–ԿոԱ ռեդուկտազի նկատմամբ ընկճող ակտիվության համակարգային կենսամատչելիությունը 30%։ Ցածր համակարգային կենսամատչելիությունը պայմանավորված է ստամոքս–աղիքային համակարգի լորձաթաղանթում նախահամակարգային նյութափոխանակությամբ և լյարդով «առաջին անցման» ազդեցությամբ։ Տեղաբաշխման միջին ծավալը 381լ է, արյան պլազմայի սպիտակուցների հետ կապը՝ 98%–ից ավելի։ Նյութափոխանակության է ենթարկվում առավելապես լյարդում ցիտոքրոմ CYP3A4, CYP3A5 и CYP3A7 մասնակցությամբ՝ ֆարմակոլոգիական ակտիվ մետաբոլիտների ձևավորմամբ (օրթո– և պարահիդրօքսիլացված ածանցյալներ, բետա–օքսիդացման արգասիքներ)
In vitro օրթո– և պարահիդրօքսիլացված մետաբոլիտները ցուցաբերում են ՀՄԳ–ԿոԱ ռեդուկտազի նկատմամբ ընկճող ազդեցություն, համարժեք ատորվաստատինի հետ։ Դեղորայքի ընկճող ազդեցությունը ՀՄԳ–ԿոԱ ռեդուկտազի նկատմամբ մոտ 70%–ով պայմանավորված է շրջանառող մետաբոլիտներով և պահպանվում է մոտավորապես 20—30 ժամ՝ շնորհիվ վերջինների առկայության։ T 1/2՝ 14 ժամ։ Դուրս է բերվում լեղու միջոցով լյարդային և/կամ արտալյարդային նյութափոխանակությունից հետո (չի ենթարկվում արտահայտված հետներծծման ստամոքս աղիքային համակարգից)։ Ներքին ընդունումից հետո ընդունած դեղաչափի 2%–ից քիչ քանակ հայտնաբերվում է մեզում։
Դուրս չի բերվում հեմոդիալիզի արդյունքում՝ կապված արյան պլազմայի սպիտակուցների հետ ամուր կապի։ Լյարդային անբավարարության ժամանակ ալկոհոլային ցիռոզ ունեցող անձանց մոտ Cmax–ը և AUC–ն էականորոն բարձրացած են (16 և 11 անգամ համապատասխանաբար)։ Տարեցների մոտ (65 տարեկանից բարձր) Cmax–ը և AUC–ն 40%–ով и 30%–ով բարձր է։ Cmax–ը կանանց մոտ 20%–ով բարձր է, իսկ AUC–ն 10%–ով ցածր ի համեմատ տղամարդկանց (կլինիկական նշանակություն չունի)։ Երիկամային անբավարարությունը չի ազդում արյան պլազմայում դեղի կոնցենտրացիայի վրա։
Ցուցումներ
Առաջնային հիպերխոլեսթերինեմիա (հետերոզիգոտ ընտանեկան և ոչ ընտանեկան հիպերխոլեսթերինեմիա, IIa տիպ ), կոմբինացված (խառը) հիպերլիպիդեմիա (IIb և III տիպ), դիսբետալոպրոտեինեմիա (III տիպ, որպես սննդակարգի հետ հավելում), ընտանեկան էնդոգեն հիպերտրիգլիցերիդեմիա (IV տիպ), որը ռեզիստենտ է սննդակարգի նկատմամբ։ Հոմոզիգոտ ժառանգական հիպերխոլեսթերինեմիա (հիպոլիպիդեմիկ թերապիայի հետ զուգակցում, այդ թվում աուտոհեմոտրանսֆուզիայով արյունից մաքրված ՑԽԼՊ)։
Հակացուցումներ
Գերզգայունություն, լյարդի ակտիվ հիվանդություններ, «լյարդային» տրանսամինազների մակարդակի բարձրացում (ավելի քան 3 անգամ), որի ծագումը հայտնի չէ, հղիություն, կրծքի կաթով կերակրման ջրջան, միչև 18 տաերկան հասակ (արդյունավետությունը և անվտանգությունը հստակեցված չեն)։
Զգուշորեն
Ալկոհոլիզմ, անամնեզում լյարդի հիվանդություններ։
Դեղաչափի որոշում
Կիրառվում է ներքին ընդունման ձևով, օրվա ցանկացած ժամին, անկախ սննդի ընդունումից։ Սրտի իշեմիկ հիվանդության կանխարգելման նախնական դեղաչափը մեծահասակների համար 10մգ է օրը 1 անգամ։ Դեղաչափի փոփոխությունը խորհուրդ է տրվում փոփոխել 2–4 շաբաթից ոչ շուտ, արյան պլազմայի լիպիդային ցուցանիշների վերահսկողությամբ։ Օրվա առավելագույն դեղաչափը կազմում է 80 մգ օրը 1 անգամ։ Առաջնային հիպերխոլեսթերինեմիայի և կոմբինացված (խառը) հիպերլիպիդեմիային դեպքում նշանակվում է 10մգ օրը 1 անգամ։
Ազդեցությունը դրսևորվում է 2 շաբաթվա ընթացքում, առավելագույն ազդեցությունը զարգանում է 4 շաբաթվա ընթացքում։ Հոմոզիգոտ ընտանեկան հիպեխոլեսթերինեմիայի դեպքում նշանակվում է 80 մգ օրը 1 անգամ (ՑԽԼՊ մակարդակի իջեցում 18–45%–ով)։ Բուժումից առաջ հիվանդին անհրաժեշտ է նշանակել ընդունված, խոլեսթերինի ցածր մակարդակով սննդակարգ, որին անհրածեշտ է հետևել բուժման ընթացքում։ Լյարդային անբավարարության ժամանակ անհրաժեշտ է դեղաչափը իջեցնել։ 10–17 տարեկան երեխաներին (ներառված են տղաները և դաշտանային ցիկլ ունեցող աղջիկները), որքեր ունեն հետերոզիգոտ ընտանեկան հիպերխոլեսթերինեմիա, նախնական դեղաչափը կազմում է 10մգ օրը 1 անգամ։ 4 շաբաթից շուտ դեղաչափը պետք չէ բարձրացնել։ Օրվա առավելագույն դեղաչափ՝ 20մգ (20մգ–ից ավել դեղաչափի կիրառումն ուսունասիրված չէ)։
Կողմնակի ազդեցություններ
Առավել հաճախ (1% և ավելի)։ անքնություն, գլխացավ, ասթենիկ համախտանիշ, սրտխառնոց, լուծ, որովայնաին ցավ, դիսպեպսիա, մետեորիզմ, փորկապություն, մկանացավ։ Առավել քիչ (1–ցի քիչ)։
Ատորվաստատինը կարող է հյուծել սրտամկանը։
Գերդոզավորում
Բուժում։ թիրախային հակաթույն չկա, նշանակվում է սիմպտոմատիկ թերապիա։ Հեմոդիալիզն արդյունավետ չէ։
Հատուկ ցուցումներ
Ատորվաստատիը կարող է բարձրացնել շիճուկային ԿՖԿ–ի մակարդակը, ինչին հարկ է ուշադրություն դարձնել կրծքավանդակի ցավի տարբերակիչ ախտորոշման ժամանակ։ Պետք է նկատի ունենալ, որ ԿՖԿ–ի նախնական ցուցանիշի համեմատ վերջինիս մակարդակի բարձրացումը 10 անգամ, որը զուգակցվում է մկանացավի, և մկանային թուլության հետ, կարող է կապված լինել միոպաթիայի հետ և այս դեպքում անհրաժեշտ է ընդհատել բուժումը։ Պետք է պարբերաբար հսկել լյարդային ցուցանիշները, ինչպես բուժումից առաջ, բուժումը սկսելուց 6 և 12 շաբաթ հետո, ինչպես նաև դեղաչափի բարձրացման դեպքում, իսկ հետագայում պարբերաբար, յուրաքանչյուր 6 ամիսը մեկ բուժման ամբողջ ընթացքում (մինչև ցուցանիշների լրիվ նորմալացում այն անձանց մոտ, որոնց արյան մեջ տրանսամինազների մակարդակը գերազանում է նորման)։
«Լյարդային» տրանսամինազների մակարդակի բարձրացումը դիտվում է ատորվաստատինով բուժումը սկսելուց առաջին 3 ամիսների ընթացքում։ Խորհուրդ է տրվում ընդհանտել դեղը կամ իջեցնել դեղաչափը ԱԼԱՏ–ի, ԱՍԱՏ–ի մակարդակի ավելի քան 3 անգամ բարձրանալու դեպքում։ Հարկ է ժամանակավոր ընդհատել ատորվաստատի կիրառումը այնպիսի կլինիկական նշանների զարգացման դեպքում, որոնք ենթադրում են սուր միոպաթիա կամ այնպիսի գործոների առկայություն դեպքում, որոնք ռաբդոմիոլիզի առկայության պայմաններում նպաստում են սուր երիկամային անբավարարության զարգացմանը (ծանր ինֆեկցիաներ, զարկերակային ճնշման իջեցում, տարածուն վիրահատական միջամտություն, վնասվածք, նյութափոխանակային, հորմոնալ կամ էլեկտրոլիտային արտահայտված խանգարում)։
Հիվանդներին անհրաժեշտ է զգուշացնել այն մասին, որ նրանք անհապաղ պետք է դիմեն բժշկի անհասկանալի մկանային ցավերի կամ մկանային թուլության առաջացման դեպքում, հատկապես, եթե այն ուղեկցվում է ընդհանուր ինքնազգացողության վատացմամբ կամ տենդով։ Նկարագրված են ատորվաստատինի կիրառման ժամանակ առաջացած ատոնիկ ֆասցիտի դեպքեր, սակայն դրա կապը պրեպարատի հետ և առաջացման պատճառը ներկայիս հայտնի չեն։ Մանկածնման տարիքում գտնվող կանանց հարկ է կիրառել հակաբեղմնավորման վստահելի միջոցներ։ Քանի որ խոլեսթերինը և այն նյութերը, որոնք սինթեզվում են խոլեսթերինից կարևոր են պտղի զարգացման համար, հղիության ժամանակ ՀՄԳ–ԿոԱ ռեդուտկազի ընկճման պոտենցիալ ռիսկը գերազանցում է դեղորայքի թերապևտիկ ազդեցությունը։